
 RAPORT DE SPECIALITATE 

privind aprobarea modificării ștatelor de funcții publice și funcții în regim contractual din cadrul Direcției de Asistență Socială Drobeta Turnu Severin 
      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

          La funcționarii publici durata perioadei de stagiu este de un an și are ca obiect verificarea aptitudinilor profesionale în îndeplinirea atribuţiilor şi responsabilităţilor unei funcţii publice, formarea practică a funcţionarilor publici debutanţi, precum şi cunoaşterea de către aceştia a specificului administraţiei publice şi a exigenţelor acesteia.

          La terminarea perioadei de stagiu, pe baza rezultatului evaluării activităţii, funcţionarul public debutant va fi numit funcţionar public de execuţie definitiv în clasa corespunzătoare studiilor absolvite, în funcţiile publice gradul profesional asistent. Având în vedere faptul că funcționarul public debutant (ID 283356) din cadrul instituției a obținut calificativul ,,Corespunzătorˮ, potrivit Dispoziției nr.47/21.01.2026 a fost numit definitiv în funcția de inspector, cls.I, grad profesional asistent în cadrul Serviciului Protecția drepturilor copilului. Astfel, funcția publică de execuție, grad debutant din ștatul de funcții este transformată în funcție publică de execuție, grad profesional asistent.
        Funcția publică de execuție vacantă de consilier achiziții publice, cls.I, grad profesional principal (ID 472330) din cadrul Compartimentului Achiziții publice din structura Serviciului Financiar-contabilitate se transformă în consilier achiziții publice, cls.I, grad profesional superior.

        De asemenea postul de asistent medical principal pe studii superioare din cadrul Cabinetul medical școlar de medicină stomatologică nr.5 se transformă în asistent medical debutant(PL), iar postul de asistent medical principal(PL) care își desfășoară activitatea în cadrul Creșei Drobeta Turnu Severin se transformă în asistent medical debutant(PL).
   Având în vedere cele prezentate supunem spre aprobare modificarea ștatului de funcții publice și funcții în regim contractual din cadrul aparatului propriu al instituției, conform anexelor nr.1 și nr.2.

